钦定古今图书集成/理学汇编/文学典/第069卷 > 刘潜〈李冠〉
## 钦定古今图书集成/理学汇编/文学典/第069卷 > 刘潜〈李冠〉

按《宋史文苑传》，“潜字仲方，曹州定陶人。少卓逸有大
志，好为古文。以进士起家，为淄州军事推官。尝知蓬
莱县。代还过郓州，方与曼卿饮，闻母暴疾，亟归。母死，
潜一恸遂绝，其妻复抚潜，大号而死。时人伤之曰：‘子
死于孝，妻死于义’。同时以文学称东京者，齐州历城
有李冠，举进士不第，得同《三礼》出身，调乾宁主簿，卒。”
有《东皋集》二十卷。